Source: https://www.riigiteataja.ee/akt/77584
Timestamp: 2019-07-17 20:57:48+00:00
Document Index: 3479649

Matched Legal Cases: ['§ 11', '§ 15', '§ 16', '§ 43', '§ 20', '§ 21', '§ 22', '§ 21', '§ 23', '§ 24', '§ 25', '§ 24', '§ 26', '§ 27', '§ 37', '§ 5', '§ 53', '§ 45', '§ 52', '§ 59', '§ 60', '§ 61', '§ 63', '§ 64', '§ 5', '§ 15']

Vabariigi Presidendi 30. juuni 1999. a otsusega nr 606
(2) Loomataudide kohta käivaid sätteid kohaldatakse ka zoonooside suhtes. Zoonoosiks loetakse mis tahes haigus või nakkus, mis võib loomulikul teel loomalt inimesele üle kanduda.
Loomapidaja käesoleva seaduse mõistes on isik, kellele loom kuulub (loomaomanik) või kes õigussuhte alusel loomaomanikuga vastutab viimasele kuuluva looma eest.
LOOMATAUDI ENNETAMINE
(1) Loomakasvatushooned ja -rajatised ning loomade pidamiseks piiritletud alad peavad oma asukoha, projektlahenduse, tehnoloogia ja mikrokliima poolest vastama veterinaarnõuetele.
(2) Loomakasvatushoonete ja -rajatiste ning loomade pidamiseks piiritletud alade veterinaarnõuded kehtestab põllumajandusminister.
(1) Oma tööülesannete tõttu põllumajandusloomade ja loomsete saadustega vahetult kokkupuutuv isik peab nakkus- ja parasitaarhaiguste tuvastamiseks ning nende leviku tõkestamiseks käima enne töösuhte algust ja töösuhte ajal korrapäraselt tervisekontrollis ning tal peab vastavalt rahvatervise seadusele (RT I 1995, 57, 978; 1996, 3, 56; 49, 953; 1997, 37/38, 569; 1999, 30, 415) ja selle alusel kehtestatud õigusaktidele olema tervisetõend.
(2) Põllumajandusloomade omanik ja loomsete saaduste käitleja peab nõudma oma tööülesannete tõttu põllumajandusloomade ja loomsete saadustega vahetult kokkupuutuvalt isikult käesoleva paragrahvi lõikes 1 nimetatud kohustuse täitmist.
(3) Põllumajandusloomade pidamises ja loomsete saaduste käitlemises osalev isik peab teavitama põllumajandusloomade omanikku või loomsete saaduste käitlejat või tema esindajat oma tervisehäirest, haigusest, kontakteerumisest nakkushaigega või muudest ohtudest, mis võivad põhjustada põllumajandusloomade haigestumise või loomsete saaduste saastumise.
1) informeerima kohe veterinaararsti looma äkksurmast, loomade ulatuslikust haigestumisest või hukkumisest;
§ 11. Koduloomade identifitseerimine ja registreerimine
(1) Loomapidaja on kohustatud varustama temale kuuluvad koduloomad nende identifitseerimist võimaldava tunnusega kooskõlas käesoleva seadusega ning registreerima nad käesolevas seaduses ja selle alusel kehtestatud õigusaktides sätestatud korras selle loomaliigi riiklikus registris.
(2) Märgistamisele kuuluvate koduloomade liikide loetelu, nende märgistamise ning registreerimise viisid ja korra, registreerimistunnistuse väljastamise korra, samuti looma kirjelduse koostamise eeskirja kehtestab põllumajandusminister.
(3) Põllumajandusloomade register on vastavalt andmekogude seadusele (RT I 1997, 28, 423; 1998, 36/37, 552; 1999, 10, 155) põllumajandusministri ettepanekul asutatud riiklik register.
(4) Põllumajandusloomade registri vastutavaks töötlejaks on Põllumajandusministeerium ja volitatud töötlejaks Põllumajanduse Registrite ja Informatsiooni Keskus.
(3) Kohalikud omavalitsused on kohustatud korraldama omanikuta koduloomade püüdmist, pidamist ja hukkamist. Loomapidaja juurest lahti pääsenud kodulooma püüdmist korraldab loomapidaja.
LOOMADE LIIKUMISE NING LOOMANÄITUSTE, -VÕISTLUSTE, -LAATADE JA -OKSJONITE KORRALDAMISE VETERINAARNÕUDED
(2) Loomi on keelatud välja viia piirkonnast ja karjast, kus on loomataudi esinemise tõttu kehtestatud loomade liikumise piirangud.
(3) Käesoleva seaduse tähenduses loetakse karjaks ühte liiki põllumajandusloomade rühma, keda peetakse ühises hoones või rajatises või väljaspool neid ühisel territooriumil või mõnel muul viisil kontaktis olevat loomarühma, kes nakkuse leviku seisukohalt moodustab ühtse terviku. Käesoleva seaduse tähenduses moodustab karja ka üks loom.
(5) Ühest karjast teise üleviidavale ja tapamajja tapmiseks lähetatavale loomale esitatavad veterinaarnõuded kehtestab põllumajandusminister.
(6) Looma vastavust käesolevas seaduses ja selle alusel kehtestatud veterinaarnõuetele tõendab käesoleva seaduse §-s 28 sätestatud korras väljastatud veterinaartõend.
(3) Näitusel või võistlusel osalemiseks on lubatud looma Eestisse tuua taasväljaveo kohustusega sisseveo korras kooskõlas käesoleva seaduse §-dega 20, 21 ja 23.
§ 15. Loomadega kauplev isik ja loomadega kauplemise veterinaarnõuded
(1) Loomadega kauplev isik peab olema Veterinaar- ja Toiduameti poolt tunnustatud.
(2) Kauplemise objektiks olev loom peab olema identifitseeritud ja registreeritud käesolevas seaduses sätestatud korras ning vastama käesolevas seaduses ja selle alusel kehtestatud õigusaktides sätestatud veterinaarnõuetele, mida tõendatakse käesoleva seaduse §-des 28 ja 29 sätestatud veterinaartõendi või veterinaarsertifikaadiga.
(3) Loomadega kaupleva isiku tunnustamise tingimused ja korra, samuti loomadega kauplemise veterinaarnõuded, tingimused ja korra kehtestab põllumajandusminister.
LOOMADE JA LOOMSETE SAADUSTE TRANSPORTIMISE VETERINAARNÕUDED
§ 16. Transportimise veterinaarnõuded
(1) Loomade ja loomsete saaduste transportimiseks on lubatud kasutada selleks ettenähtud või kohandatud transpordivahendeid. Loomade transportimisel tuleb vältida keskkonna reostumist loomade väljaheidetega.
(2) Loomade ja loomsete saaduste transportimise ning selleks kasutatavate transpordivahendite veterinaarnõuded kehtestab põllumajandusminister.
(3) Kui loom haigestub transportimise ajal, peab transportija sellest kohe informeerima veterinaararsti.
LOOMSETE SAADUSTE KÄITLEMINE
(1) Lisaks veterinaarkorralduse seaduse §-s 35 sätestatule on loomsete saaduste käitleja kohustatud tagama veterinaarnõuete täitmise talle kuuluvas ettevõttes.
(2) Veterinaarnõuded loomsete saaduste käitlemisega tegelevatele ettevõtetele ning toidutoormeks ja toiduks mitteloetavate loomsete saaduste käitlemisega tegelevate ettevõtete tunnustamise ja registreerimise korra kehtestab põllumajandusminister.
(1) Loomi võib loomsete saaduste saamise eesmärgil tappa ainult tunnustatud tapamajades.
(2) Tapamaja on loomade tapmisega tegelev ettevõte või loomsete saaduste käitlemise ettevõtte sellega tegelev osa.
(3) Tapamajja tapmiseks lähetatav loom peab olema kliiniliselt terve ning pärinema karjast ja piirkonnast, millele ei ole loomataudi esinemise või kahtluse tõttu kehtestatud loomade liikumise piirangut.
(4) Kliiniliselt haigeid ja taudikahtlasi loomi tapetakse tervetest eraldi järelevalveametniku või volitatud veterinaararsti järelevalve all.
(5) Loomsete saaduste töötlemise ettevõttesse ning hulgi- ja jaekaubandusse lähetatavad loomsed saadused peavad pärinema loomadelt, mis asuvad karjas ja piirkonnas, millele ei ole loomataudi esinemise tõttu kehtestatud loomade liikumise piirangut.
(6) Veterinaarnõuded loomsetele saadustele nende käitlemisel kehtestab põllumajandusminister.
(7) Haigetelt ja taudikahtlastelt loomadelt pärinevate saaduste käitlemise ja kasutamise veterinaarnõuded sätestatakse käesoleva seaduse § 43 lõike 2 alusel kehtestatud loomatauditõrje eeskirjades.
(8) Tapaloomade ja loomsete saaduste vastavust käesolevas seaduses ja selle alusel kehtestatud veterinaarnõuetele tõendab käesoleva seaduse §-s 28 sätestatud korras väljastatud veterinaartõend.
LOOMSETE JÄÄTMETE KÄITLEMINE
(1) Loomsed jäätmed kuuluvad kogumisele, transportimisele, säilitamisele, ümbertöötamisele, kahjutustamisele ja kasutamisele (edaspidi loomsete jäätmete käitlemine) viisil, mis välistab haigusetekitajate ja muude kahjulike ainete leviku.
(2) Kohalik omavalitsus korraldab oma haldusterritooriumil paikneva loomsete jäätmete matmispaiga haldamist.
(3) Loomsete jäätmete kasutamine loomasöödana on lubatud ainult Veterinaar- ja Toiduameti väljastatud loa alusel. Nõuded loomsetest jäätmetest valmistatud söötade käitlemisele ja laboratoorsele uurimisele ning loomsete jäätmete kasutamise loa väljastamise tingimused ja korra kehtestab põllumajan- dusminister.
(4) Loomsete jäätmete liigituse, nende käitlemise veterinaarnõuded ning käitlemisega tegelevate ettevõtete tunnustamise korra kehtestab põllumajandusminister.
(5) Loomsete jäätmete käitlemisega tegelevad ettevõtted peavad olema Veterinaar- ja Toiduameti poolt tunnustatud ja omama jäätmeseaduse (RT I 1998, 57, 861; 88, õiend; 1999, 10, 155; 23, 353) alusel väljastatud jäätmeluba või jäätmete käitluslitsentsi.
(6) Käesoleva paragrahvi lõikes 5 nimetatud ettevõtted on loomataudide puhkemisel ja loomataudi tagajärgede likvideerimisel kohustatud oma tunnustatud käitlemisliikide ja -mahtude ulatuses osalema loomsete jäätmete käitlemisel vastavalt Veterinaar- ja Toiduameti korraldustele.
(7) Loomsete jäätmete käitlemise kulud kannab nende valdaja, välja arvatud käesoleva seaduse §-s 57 sätestatud juhtudel.
LOOMADE JA LOOMSETE SAADUSTE EKSPORT, IMPORT JA TRANSIIT
§ 20. Impordi kord
(1) Loomi ja loomseid saadusi imporditakse piiril asuvate selleks ettenähtud tollipunktide (edaspidi piiripunktid) kaudu.
(2) Piiripunktis peavad olema tehnilised võimalused käesolevas seaduses ja teistes veterinaariaalastes õigusaktides sätestatud järelevalvetoimingute tegemiseks.
(3) Nõuded loomade ning loomsete saaduste impordiks ja ekspordiks ettenähtud piiripunktidele ja nende piiripunktide loetelu kehtestab Vabariigi Valitsus.
(4) Käesolevas seaduses ja teistes veterinaariaalastes õigusaktides sätestatud nõuetele mittevastavaid loomi ja loomseid saadusi on keelatud importida.
(5) Loomade ja loomsete saaduste nõuetekohasuse tõendamiseks esitab importija nende päritoluriigi volitatud järelevalveasutuse väljastatud veterinaarsertifikaadi.
(6) Loomade ja loomsete saaduste impordi veterinaarnõuded kehtestab põllumajandusminister.
(7) Kavandatavast impordist tuleb importijal teavitada piiripunkti vähemalt 24 tundi ette.
§ 21. Impordiluba
(1) Loomi ja loomseid saadusi tohib Eestisse importida impordiloa alusel käesolevas seaduses ja teistes veterinaariaalastes õigusaktides sätestatud korras.
(2) Loomade ja loomsete saaduste impordiloa väljastab taotlejale Veterinaar- ja Toiduameti Piiriteenistus.
(3) Loomade importimiseks väljastatakse ühekordne impordiluba, mille kehtivusaja määrab loa väljaandja.
(4) Loomsete saaduste importimiseks võidakse impordiloa taotlejale, kellel loomsete saaduste importimine on püsiv tegevus, väljastada korduv impordiluba kehtivusajaga kuni üks aasta.
(5) Impordiloa taotlemise ning väljaandmise tingimused ja korra, samuti selle sisu- ja vorminõuded kehtestab põllumajandusminister.
(6) Impordiloa saamiseks peab taotleja esitama loa väljaandjale järgmised andmed:
1) ettevõtte ärinimi, asukoht ja äriregistri kood või füüsilise isiku nimi, elukoht ja isikukood;
2) päritolumaa;
3) loomsete saaduste nomenklatuur ja kogused;
4) impordi eesmärk;
5) loomade identifitseerimise tunnused;
6) transpordi korraldaja, transpordivahend ja transiitriigid;
7) põllumajandusloomade puhul Veterinaar- ja Toiduameti kohaliku asutusega kooskõlastatud profülaktilise karantiini läbiviimise koht.
(7) Impordiloa saaja loetakse impordi eest vastutavaks isikuks.
§ 22. Transiidi kord
(1) Transiit toimub loomade ning loomsete saaduste impordiks ja ekspordiks ettenähtud piiripunktide kaudu ning käesolevas seaduses ja selle alusel kehtestatud õigusaktides sätestatud impordinõuete alusel, arvestades transiidist tulenevaid erisusi. Nakkushaiguste tõkestamiseks teostatakse transiidil olevate loomade ja loomsete saaduste üle järelevalvet käesolevas seaduses ja teistes veterinaariaalastes õigusaktides sätestatud üldistel alustel.
(2) Transiidiks on nõutav transiidiloa olemasolu. Transiidiluba taotletakse ja väljastatakse impordiloa taotlemise ja väljastamise korra kohaselt.
(3) Lisaks käesoleva seaduse § 21 lõike 6 punktides 1--6 nimetatud andmetele tuleb transiidiloa taotlemisel esitada andmed transiidil läbitavate piiripunktide ja sihtriigi kohta.
§ 23. Sissevedu taasväljaveo kohustusega
(1) Loomade ja loomsete saaduste sissevedu taasväljaveo kohustusega toimub loomade ning loomsete saaduste impordiks ettenähtud piiripunktide kaudu ning käesolevas seaduses ja selle alusel kehtestatud õigusaktides sätestatud impordinõuete alusel, arvestades taasväljaveo kohustusest tulenevaid erisusi.
(2) Loomade ja loomsete saaduste sisseveol taasväljaveo kohustusega märgitakse impordiloale loomade ja loomsete saaduste taasväljaveo tähtaeg, mille määrab loa väljaandja.
(3) Kui loomade ja loomsete saaduste taasväljavedu Eestist ei toimu samasse riiki, kust nad toodi, tuleb impordiloa taotlemisel esitada andmed taasväljaveo sihtriigi ja võimalike transiitriikide kohta.
§ 24. Järelevalvetoimingud piiripunktis
(1) Loomade ja loomsete saaduste saabumisel piiripunkti kontrollib järelevalveametnik:
1) nõutavate dokumentide olemasolu ja vastavust nõuetele;
2) loomade ja loomsete saaduste vastavust saatedokumentides esitatud kirjeldusele;
3) loomade tervislikku seisundit ja loomsete saaduste nõuetekohasust.
(2) Järelevalveametnikul on loomataudi kahtluse korral või kauba nõuetekohasuse kontrollimiseks õigus võtta imporditavatelt loomadelt või loomsetest saadustest tasuta proove laboratoorseks uurimiseks.
(3) Impordi lubamise korral väljastab järelevalveametnik tõendi vastavalt käesoleva paragrahvi lõike 4 alusel kehtestatud tingimustele ja korrale.
(4) Imporditavate loomade ja loomsete saaduste veterinaarnõuetele vastavuse kontrolli tingimused ja korra, samuti kontrollitavate kaupade loetelu kehtestab põllumajandusminister.
§ 25. Impordi keelamine
(1) Järelevalveametnik võib impordi keelata:
1) loomataudi kahtluse korral;
2) kui dokumendid ei vasta nõuetele;
3) kui imporditavad loomad või loomsed saadused ei ole identifitseeritavad;
4) kui loomad või loomsed saadused ei vasta veterinaarnõuetele või on tekkinud sellekohane kahtlus.
(2) Järelevalveametnik suunab nõuetele mittevastava looma või loomse saaduse sõltuvalt selle ohtlikkusest kas ümbertöötamisele, päritoluriiki tagasisaatmisele või hävitamisele.
(3) Ümbertöötamisele suunamise korral teeb järelevalveametnik asjakohase märke käesoleva seaduse § 24 lõikes 3 nimetatud tõendile.
§ 26. Profülaktiline karantiin
(1) Põllumajandusloomade importija on kohustatud paigutama imporditud loomad profülaktilisse karantiini.
(2) Profülaktiline karantiin on karja juurdetoodavate loomade pidamine isoleeritult karja ülejäänud loomadest kindlaksmääratud ajavahemiku vältel, millal selgitatakse loomade tervislik seisund diagnostiliste uurimistega ja teostatakse veterinaarprofülaktilised menetlused.
(3) Põllumajandusloomade importija on kohustatud transportima loomad piiripunktist otse nõuetele vastavasse karantiinilauta. Loomade profülaktilise karantiini tingimused ja nõuded karantiinilautadele kehtestab põllumajandusminister.
(4) Profülaktilise karantiini nõuetekohase läbiviimise eest vastutab loomade importija.
(5) Episotoloogilise näidustuse korral võib Veterinaar- ja Toiduamet nõuda importijalt enne loomade importimist nende täiendavat profülaktilist karantiini päritoluriigis.
§ 27. Loomade ja loomsete saaduste ekspordi järelevalve
Loomade ja loomsete saaduste vastavuse korral sihtriigi nõuetele väljastatakse loomade ja loomsete saaduste eksportijale käesoleva seaduse §-s 29 nimetatud veterinaarsertifikaat.
(2) Veterinaartõendi väljaandmise õigus on järelevalveametnikul ja volitatud veterinaararstil, kellele on antud vastav kontrollipädevus ja kelle järelevalvealases piirkonnas loom või loomne saadus asub.
(4) Veterinaartõendi väljastamine on tasuline.
(1) Veterinaarsertifikaat on imporditavate ja eksporditavate loomade ja loomsete saaduste käesolevas seaduses ja selle alusel kehtestatud õigusaktides sätestatud veterinaarnõuetele vastavust tõendav dokument.
(2) Ekspordiks veterinaarsertifikaadi väljaandmise õigus on Veterinaar- ja Toiduameti kohaliku asutuse juhil ja tema volitatud järelevalveametnikul.
(3) Veterinaarsertifikaadi vormi- ja sisunõuded ning nende väljaandmise tingimused ja korra kehtestab Veterinaar- ja Toiduameti peadirektor.
(4) Veterinaarsertifikaadi väljastamine on tasuline.
LOOMATAUDI LABORATOORNE UURIMINE
(2) Haigusetekitajate loetelu, mille isoleerimiseks ja kultiveerimiseks vajab laboratoorium eriluba, samuti nõuded loomataudialase teadusliku uurimistööga tegelevale laboratooriumile ja eriloa väljaandmise korra kehtestab põllumajandusminister.
Loomataude põhjustavate haigusetekitajate kasutamine on lubatud ainult Vabariigi Valitsuse kehtestatud korras tunnustatud ettevõttes.
LOOMATAUDI LEVIKU TÕKESTAMINE JA TAUDIPUNKTI LIKVIDEERIMINE
MEETMED LOOMATAUDI KAHTLUSE KORRAL
Sõltuvalt haigusetekitaja iseloomust loetakse loomataudi kahtlus tekkinuks ühel või mitmel loomal esinevate haigusele omaste kliiniliste tunnuste, lahanguleiu või laboratoorse uurimise tulemuste alusel, samuti otsese või kaudse kontakti tõttu nakatunud karja või loomaga. Loomataudi kahtluse otsustab järelevalveametnik.
(2) Loomataudi kahtluse korral tuleb haiguse kliiniliseks diagnoosimiseks, vajalike proovide võtmiseks, episotoloogilise uurimise läbiviimiseks ja loomataudi leviku vältimiseks vajalike abinõude rakendamiseks viivitamatult kohale kutsuda piirkonda teenindav volitatud veterinaararst või järelevalveametnik.
(6) Kitsenduste kehtestamisest teatab järelevalveametnik loomapidajale kirjalikult.
(1) Otsuse loomataudi kahtluse korral kehtestatud kitsenduste tühistamiseks teeb Veterinaar- ja Toiduameti kohaliku asutuse juht laboratoorse uurimise tulemuste või käesoleva seaduse § 37 lõikes 3 nimetatud komisjoni otsuse alusel, kui need välistavad loomataudi puhkemise.
(2) Loomataudi kahtluse lõpetamisest teatab Veterinaar- ja Toiduameti kohaliku asutuse juht loomapidajale ja loomsete saaduste käitlejale kirjalikult 24 tunni jooksul pärast otsuse tegemist.
(1) Loomataudi diagnoosib veterinaararst episootilise olukorra, kliiniliste tunnuste, lahanguleiu ja laboratoorse uurimise tulemuste põhjal.
(2) Vajadusel võidakse proovide võtmise eesmärgil teha loomade kontrolltapmisi. Looma kontrolltapmisele määramise õigus on Veterinaar- ja Toiduameti kohaliku asutuse juhil ja tema volitatud järelevalveametnikul. Looma kontrolltapmisele määramise otsusest teatab Veterinaar- ja Toiduameti kohaliku asutuse juht või tema volitatud järelevalveametnik loomapidajale kirjalikult.
(3) Loomataudi ametliku diagnoosi paneb Veterinaar- ja Toiduameti kohaliku asutuse juht või tema volitatud järelevalveametnik loomataudi kliiniliste tunnuste, lahanguleiu, episotoloogiliste andmete ja laboratoorse uurimise tulemuste alusel või Veterinaar- ja Toiduameti määratud ekspertide komisjon kliiniliste tunnuste, lahanguleiu ja episotoloogiliste andmete alusel.
LOOMATAUDI KAHTLUSEST JA SELLE PUHKEMISEST TEATAMINE
(4) Teatamiskohustuslike ja registreerimiskohustuslike loomataudide loetelu kehtestab põllumajandusminister.
(1) Veterinaar- ja Toiduameti kohaliku asutuse juht on kohustatud viivitamatult informeerima teatamiskohustusliku loomataudi kahtlusest ja selle diagnoosimisest Veterinaar- ja Toiduameti peadirektorit, tema äraolekul tema asetäitjat ning naaberpiirkondade Veterinaar- ja Toiduameti kohalike asutuste juhte.
(2) Veterinaar- ja Toiduameti kohaliku asutuse juht esitab Veterinaar- ja Toiduametile aruande loomataudide registreerimise kohta tema järelevalvealasel territooriumil Veterinaar- ja Toiduameti peadirektori kehtestatud korras.
(1) Veterinaarkorralduse seaduse § 5 lõikes 5 loetletud laboratooriumid on kohustatud teatama teatamiskohustusliku loomataudi kahtlusest või diagnoosimisest viivitamatult Veterinaar- ja Toiduameti peadirektorile, tema äraolekul tema asetäitjale ning selle Veterinaar- ja Toiduameti kohaliku asutuse juhile, kelle järelevalvealalt uurimismaterjal pärines. Esitatava teatise vormi- ja sisunõuded ning esitamise korra kehtestab põllumajandusminister.
(3) Registreerimiskohustusliku loomataudi diagnoosimisest teatab veterinaarlaboratoorium Veterinaar- ja Toiduametile regulaarse aruandluse korras, kui selle loomataudi tõrje-eeskiri ei näe ette teisiti. Esitatava teatise vormi- ja sisunõuded ning esitamise korra kehtestab põllumajandusminister.
(4) Loomsete saaduste käitlemisega tegelevate ettevõtete toodangu kvaliteeti kontrollivad laboratooriumid on kohustatud teavitama teatamis- või registreerimiskohustuslike loomataudide tekitajate isoleerimisest või nende esinemise kahtlusest toormes või toodangus Veterinaar- ja Toiduametit vastavalt käesoleva paragrahvi lõigetele 1--3.
(5) Teaduslaboratooriumid, kus diagnoositakse teatamis- või registreerimiskohustuslik loomataud uurimistöö käigus, peavad teavitama sellest Veterinaar- ja Toiduametit vastavalt käesoleva paragrahvi lõigetele 1--3.
(1) Veterinaar- ja Toiduamet teatab rahvusvahelistele veterinaarorganisatsioonidele ja naaberriikide veterinaarteenistustele rahvusvaheliselt teatamiskohustuslikeks tunnistatud loomataudide puhkemisest 24 tunni jooksul pärast ametliku diagnoosi panemist esmases taudipunktis ning uutest taudipunktidest hiljemalt iga nädala esimesel tööpäeval.
(2) Veterinaar- ja Toiduamet teatab rahvusvahelistele veterinaarorganisatsioonidele ja naaberriikide veterinaarteenistustele rahvusvaheliselt teatamiskohustuslikeks tunnistatud loomataudide tõrjealaste kitsenduste lõpetamisest 24 tunni jooksul pärast käesoleva seaduse § 53 lõikes 3 nimetatud korralduse avalikustamist.
(2) Loomatauditõrje eeskirjad kehtestab põllumajandusminister.
(1) Loomatauditõrje situatsioonplaan (edaspidi situatsioonplaan) on kõikide teatamiskohustuslike loomataudide puhkemisel rakendatav tõrjemeetmete täpsustatud kava loomataudi kiireks ja efektiivseks likvideerimiseks.
(2) Situatsioonplaani koostab ning selle tegelikkusele vastavuse eest vastutab Veterinaar- ja Toiduamet. Situatsioonplaani kinnitab Veterinaar- ja Toiduameti peadirektor ja kooskõlastab põllumajandusminister.
1) riikliku loomatauditõrje komisjoni moodustamine, mille ülesandeks on episotoloogilise uurimise läbiviimine ning loomatauditõrje meetmete rakendamise koordineerimine, korraldamine ja kontroll;
9) konkreetsete loomataudide tõrjeks vajaminevate biopreparaatide kogused ja nende hanke allikad;
§ 45. Veterinaar- ja Toiduameti pädevus loomataudi leviku tõkestamise ja likvideerimise korral
Veterinaar- ja Toiduameti pädevus loomataudi leviku tõkestamise ja likvideerimise korral on, kuivõrd see ei ole määratletud loomataudi tõrje-eeskirjaga:
13) määrata loomi tapmisele täiendavate diagnostiliste uurimiste teostamiseks või loomataudi leviku tõkestamiseks;
14) kehtestada metsloomade tapmise kord;
3) viiakse läbi episotoloogiline uurimine loomataudi võimaliku leviala selgitamiseks;
(3) Metslooma püüdmine ühest piirkonnast teise ümberasustamise või tehistingimustes pidamise eesmärgil ning metsloomade ümberasustamine ühest piirkonnast teise on lubatud ainult käesolevas seaduses ja sellest tulenevates õigusaktides sätestatud nõuete kohaselt ning kooskõlastatult Veterinaar- ja Toiduametiga.
(2) Kohalikku loomatauditõrje komisjoni kuuluvad Veterinaar- ja Toiduameti kohaliku asutuse juht ja järelevalveametnikud, Veterinaar- ja Toidulaboratooriumi esindaja vähemalt peaspetsialisti tasemel, taudipunkti piirkonda teenindav volitatud veterinaararst ning Politseiameti ja Päästeameti esindaja vähemalt kohaliku asutuse juhi asetäitja tasemel.
1) käesoleva seaduse § 52 alusel episotoloogilise uurimise läbiviimine;
(2) Riiklikku loomatauditõrje komisjoni kuuluvad Veterinaar- ja Toiduameti peadirektor ja järelevalveametnikud, Veterinaar- ja Toiduameti Piiriteenistuse juht, Veterinaar- ja Toidulaboratooriumi esindaja vähemalt peaspetsialisti tasemel, loomataudi levipiirkonna Veterinaar- ja Toiduameti kohaliku asutuse juht ning Politseiameti ja Päästeameti esindajad vähemalt peadirektori asetäitja tasemel.
(1) Eriti ohtliku loomataudi puhkemisel viib kohalik loomatauditõrje komisjon läbi episotoloogilise uurimise, mille käigus selgitab välja võimalikud nakatumise põhjused, ajavahemiku loomade nakatumise ja selle avastamise vahel, nakkuse leviku teed, kontaktsed karjad ja loomad ning selle alusel loomataudi võimaliku leviala.
(1) Kui on tegemist eriti ohtliku loomataudiga või kui loomataud levib ulatuslikult, informeerib Veterinaar- ja Toiduameti peadirektor sellest põllumajandusministrit, kes teeb Vabariigi Valitsusele ettepaneku kuulutada välja eriolukord vastavalt eriolukorra seadusele (RT I 1996, 8, 164).
3) loomade liikumise, sealhulgas importimise ja eksportimise piirangud ja keelud.
LOOMATAUDITÕRJE FINANTSEERIMINE RIIGIEELARVEST JA TAUDIKAHJUDE HÜVITAMINE
4) taudikahju hüvitus kohustuslikus korras hukatud loomade eest;
6) desinfektsiooni-, desinsektsiooni- ja deratisatsioonikulud taudipunktis;
(2) Eriti ohtlike loomataudide nimekirja ning loomataudi ennetamise ja tõrjega seotud kulude hüvitamise tingimused ja korra kehtestab Vabariigi Valitsus või tema määratud valitsusasutus.
(1) Riik hüvitab põllumajandusloomadega seotud taudikahju.
(3) Veterinaar- ja Toiduameti kohaliku asutuse juhi, tema asetäitja või järelevalveametniku ettekirjutusel loomatauditõrje käigus loomataudi avastamiseks ning leviku tõkestamiseks hukatud põllumajandusloomade maksumus hüvitatakse isikule tema taotluse alusel vastavalt kehtestatud arvestuslikule väärtusele. Põllumajandusloomade väärtuse arvutamise korra ja taudikahjude hüvitamise tingimused ning korra kehtestab põllumajandusminister.
(5) Taudikahjuks loetakse ja hüvitamisele kuulub ka:
3) kui isik rikkus või täitis mittenõuetekohaselt käesolevas seaduses ja selle alusel kehtestatud õigusaktides sätestatud nõudeid või veterinaararsti või järelevalveametniku ettekirjutusi;
§ 59. Füüsilise isiku vastutus
Füüsilised isikud vastutavad käesoleva seaduse ja selle alusel kehtestatud õigusaktide rikkumise eest haldusõiguserikkumiste seadustikus (RT 1992, 29, 396; RT I 1999, 41, 496; 45, õiend) ja kriminaalkoodeksis (RT 1992, 20, 288; RT I 1999, 38, 485) sätestatud korras.
§ 60. Juriidilise isiku haldusvastutus käesoleva seaduse rikkumise eest
1) loomakasvatushoonetele ja -rajatistele kehtestatud veterinaarnõuete rikkumise eest -- määratakse rahatrahv kuni 40 000 krooni;
2) loomade märgistusnõuete ning identifitseerimis- ja registreerimiskohustuse täitmata jätmise või mittenõuetekohase täitmise eest -- määratakse rahatrahv kuni 50 000 krooni;
3) looma äkksurmast, loomade ulatuslikust haigestumisest või hukkumisest ja metslooma rünnakust teatamata jätmise eest -- määratakse rahatrahv kuni 40 000 krooni;
4) loomanäituste, -võistluste, -laatade ja -oksjonite korraldamise nõuete rikkumise või mittenõuetekohase täitmise ja korraldaja poolt oma kohustuste täitmata jätmise või mittenõuetekohase täitmise eest -- määratakse rahatrahv kuni 50 000 krooni;
5) loomade ja loomsete saaduste transportimise nõuete rikkumise või mittenõuetekohase täitmise eest -- määratakse rahatrahv kuni 40 000 krooni;
6) loomsete saaduste käitlemise veterinaarnõuete rikkumise või mittenõuetekohase täitmise eest -- määratakse rahatrahv kuni 50 000 krooni;
7) impordi, transiidi ja taasväljaveo kohustusega sisseveo nõuete ja tingimuste ning profülaktilise karantiini tingimuste rikkumise või mittenõuetekohase täitmise eest -- määratakse rahatrahv kuni 50 000 krooni;
8) loomatauditõrje meetmete rakendamata jätmise ja loomatauditõrje eeskirjade mittejärgimise või mittenõuetekohase järgimise eest -- määratakse rahatrahv kuni 100 000 krooni;
9) muude käesolevast seadusest tulenevate veterinaarnõuete rikkumise või mittenõuetekohase täitmise eest -- määratakse rahatrahv kuni 40 000 krooni.
§ 61. Menetlus juriidilise isiku haldusõiguserikkumise asjas
(1) Käesoleva seaduse §-s 60 nimetatud haldusõiguserikkumise asjades on asja arutamise ja karistuse määramise õigus Veterinaar- ja Toiduameti peadirektoril, tema asetäitjal ning Veterinaar- ja Toiduameti kohaliku asutuse juhil ning halduskohtunikul.
(2) Veterinaar- ja Toiduameti peadirektoril, tema asetäitjal ning Veterinaar- ja Toiduameti kohaliku asutuse juhil on õigus käesoleva seaduse §-s 60 nimetatud haldusõiguserikkumiste asjades määrata rahatrahvi kuni 15 000 krooni, sellest suurema rahatrahvi võib kohaldada ainult halduskohtunik.
(3) Käesoleva seaduse §-s 60 nimetatud haldusõiguserikkumiste asjades on protokolli koostamise õigus Veterinaar- ja Toiduameti peadirektoril, tema asetäitjal ning Veterinaar- ja Toiduameti kohaliku asutuse juhil, tema asetäitjal ning järelevalveametnikul.
(4) Protokollis märgitakse:
6) õiguserikkumise koht, aeg ja kirjeldus;
7) viide seadusesättele, mis näeb ette vastutuse selle õiguserikkumise eest;
8) õiguserikkuja esindaja seletus ja märge, et õiguserikkuja esindajale on tutvustatud tema õigust kasutada õigusabi;
9) õiguserikkumist tõendavad materjalid;
(5) Protokollile kirjutavad alla selle koostanud ametnik ja õiguserikkuja esindaja. Kui õiguserikkuja esindaja keeldub protokollile alla kirjutamast, tehakse protokolli selle kohta kanne. Protokollile lisatakse õiguserikkuja esindaja kirjalikud märkused protokolli ning protokollile allakirjutamisest keeldumise kohta.
(6) Kui õiguserikkuja on juriidilise isiku ametiisik, võib selle rikkumise asjas määrata halduskaristuse füüsilisele isikule ja juriidilisele isikule samaaegselt seadusega ettenähtud korras.
(7) Juriidilise isiku õiguserikkumise asja menetletakse haldusõiguserikkumiste seadustikus sätestatud korras, kui käesolev seadus ei sätesta teisiti.
§ 63. Kriminaalkoodeksi täiendamine
Kriminaalkoodeksi (RT 1992, 20, 288; RT I 1999, 38, 485) §-s 211:
1) lõiget 1 täiendatakse pärast sõnu «muude nakkushaiguste» sõnadega «ning loomataudide» ja pärast sõnu «ohtliku nakkushaiguse» sõnadega «või loomataudi»;
2) lõiget 2 täiendatakse pärast sõnu «nimetatud haiguste» sõnadega «või loomataudide».
§ 64. Eriolukorra seaduse muutmine
Eriolukorra seaduse (RT I 1996, 8, 164) § 5 punkti 1 täiendatakse pärast sõna «taudina» sõnadega «, kaasa arvatud loomataudina,».
Käesolev seadus jõustub 2000. aasta 1. jaanuaril, välja arvatud § 15 lõige 1, mis jõustub 2002. aasta 1. jaanuaril.